Document ID: /roh_data/filtered/fineweb-2-filterrobots_roh.jsonl.gz/1987

Dean Foods è il pli grond elavuratur da latg en ils Stadis Unids. Quai cun 16'000 collavuraturs ed ina svieuta da 7,8 milliardas dollars. Dapi l'ultim november ha Remo Stoffel bajegià or successivamain sia cumpart a Dean. Ussa tegna el 9,1 milliuns aczias tar in pretsch da 90,5 milliuns dollars.
Ins stettia en contact cun il management davart il svilup, quai scriva il cussegl d'administraziun e schef da Priora, Hans-Peter Domanig. Domanig ed era Dean Foods na s'expriman betg davart l'acziunari grond.
Era Stoffel na di anc nagut davart sia investiziun en l'economia da latg americana. El haja sviluppà sias activitads cun attenziun e pass per pass. Dapli na dettia il mument betg da dir, ha Stoffel laschà drizzar ora a scrit.
RR novitads 17:00